"Бездә Президент коесы бар!"

	Мамадыш районының Түбән Тәкәнеш авылында яшәүче Мулланур Заһидуллинны концертларга йөрүчеләр яхшы белә. Чөнки ул һәр артистка бүләген кыстырып килә һәм сәхнәгә менмичә кайтып китми.	 Йортының капка төбендә дә матур истәлек бар — Президент Рөстәм Миңнеханов бүләк иткән кое ул. Тыштан ук җыйнак, чиста бу йортта ялгыз пенсионер ир-ат яши дип уйламассың. Стенага утыздан артык дога эленгән, тәрәзә төпләрендә алтмышлап чүлмәктә гөл үсә. Мулланур абый Яңа елга өен дә бизәп куйган. “Башка елларда капка төбен дә бизи идем. Илдәге хәлләр болайга киткәч, быел кул бармый”, — ди. 
	Чулпан ГАЛИЕВА	
Ирек мәйданы

	№ --- | 13.01.2023	


